Monte Walsh (cinta de 2003)

:*Iste articlo ye sobre una cinta estausunidense de cine de western de l'anyo 2003; ta atros usos, se veiga *'Monte Walsh** y **Monte Walsh (cinta)***.

***Monte Walsh**' (títol orichinal, estrenada en Aragón con ixe mesmo títol) ye una cinta (un telefilm) de cine estausunidense de cine de western de l'anyo 2003 dirichida por Simon Wincer seguntes un guión adaptau por Michael Brandman, Robert B. Parker, David Z. Goodman y Lukas Heller (basau en *[[Monte Walsh (novela)|Monte Walsh]]*, una novela publicada por Jack Schaefer en 1963), con una banda sonora orichinal d'Eric Colvin, una dirección de fotografía de David Eggby y una producción cinematografica de Steven Brandman ta las productoras *[[TNT Originals, Inc.]]*, *[[A Michael Brandman Production]]* y *[[TWS Productions II, Inc.]]*. L'elenco d'a cinta ye formau por Tom Selleck, Isabella Rossellini, Keith Carradine, George Eads, Robert Carradine, Barry Corbin, James Gammon, Rex Linn, John Michael Higgins, William Sanderson, Wallace Shawn, Marshall Teague, Rick Ravanello, Joanna Miles, Lori Hallier, Matt Cooke, Ken Pogue, Zack Ward, William Devane, Shane Pollitt y Tom Edwards, entre d'atros actors.

Se tracta d'un "remake" de *[[Monte Walsh (cinta de 1970)|Monte Walsh]]* (1970, William Fraker, protagonizada por Lee Marvin) y conta cómo *Monte Walsh* ye un "cowboy" que vive a finals d'os anyos 1890 os zaguers tiempos d'o *[[Viello Ueste]]* cuan ya se troba amán d'o sieglo XX. Viacha en buscando treballo con o suyo amigo *Chet Rollins* y la suya vida ye de treballos en ranchos, con bella visita ocasional en una ciudat. L'anyo anterior heban treballau en o *Cross Bar*, pero iste ha padeixiu muitos pierdes d'hibierno y finalment demanan treballo en o rancho *Slash Y*. L'antigo propietario d'o rancho l'ha vendiu a un grupo inversor pero contina en o rancho, agora como lo suyo cherent. *Monty* mantiene una relación con *Martine Bernard*, una prostituta que treballa en o "saloon" y padeixe tuberculosi, a la vegada que *Mary Eagle* s'enamora d'una vidua propietaria d'a ferretería d'o lugar. En o rancho tamién treballa *Shorty Austin*, de qui se fan amigos. Cuan os negocios d'o rancho no marchan prou bien, li dan palleta a *Shorty* y iste, en desapareixer poquet a poquet as opcions de treballos ta los "cowboys" por os cambios que se producen en a sociedat, s'involucra en o mundo d'a delincuencia, rematando por matar a un achent local d'a lei.*Chet * casa con a ferretera y treballará en a ferretería, y *Monty* finalment li demana matrimonio a *Mary*, qui accepta. Pero a *Monty* li ufren un treballo en un espectaclo de rodeo, que refusa. Pero *Shorty* roba en a ferretería de *Chet* y mata a iste, y *Monty* lo persigue. Mientres a persecución conoix que *Mary* ye malauta, pero cuan plega a on i ye, ista ha falleixiu. En rematar l'entierro, *Shorty* amanixe y demana una trobada a *Monty* ta solucionar-lo tot.

A cinta s'ambienta en Arizona en os anyos 1890 y 1900 y las suyas escenas se filmoron en Calgary, Longview, Cochrane y Redwater en Alberta en Canadá

Ye una cinta que ha recibiu bels premios y nominacions.

## Elenco

## Se veiga tamién
* Cine en 2003.
* Cintas de 2003.

## Referencias